Accident cu doi morți și 20 de răniți, după ce un tânăr de 17 ani a intrat cu mașina într-un autocar. A fost activat Planul Roșu de Intervenție
Un accident tragic a avut loc pe Drumul Național 66, în localitatea Băcia, județul Hunedoara, unde un adolescent de 17 ani, aflat la volanul unei mașini, a pierdut controlul vehiculului și a lovit frontal un autocar plin cu pasageri. Impactul a fost devastator, adolescentul murind pe loc, în timp ce pasagerul din mașina sa, grav rănit, a fost transportat de urgență la spital, unde a decedat ulterior din cauza rănilor.